Gruppen Forny Europa

Gruppen Forny Europa (engelsk: Renew Europe Group, RE-gruppen) er en politisk gruppe i Europaparlamentet. Den består af 101 medlemmer fra liberale og socialliberale partier.

Størstedelen af gruppen kommer fra partialliancerne Alliancen af Liberale og Demokrater for Europa (ALDE) eller fra Det Europæiske Demokratiske Parti (EDP). Et mindretal i gruppen er ikke tilknyttet noget europæisk parti.

I gruppen indgår blandt andre medlemmerne fra tyske FDP, britiske Liberaldemokraterne, franske La République en marche !, Den radikale, sociale og liberale Bevægelse, Den demokratiske bevægelse, Liste Renaissance og Agir, det konstruktive højre, danske Venstre og Radikale Venstre, svenske Centerpartiet og Liberalerna samt finlandske Svenske Folkeparti i Finland og Centern i Finland. Den tidligere rumænske premierminister Dacian Cioloș er formand for gruppen.

Ved gruppens oprettelse den 2. juli 2019 havde den 108 medlemmerne, og gruppen afløser den tidligere ALDE-gruppe. Efter Brexit har gruppen 101 medlemmer.

Medlemmer 
Der er ingen medlemmer fra Cypern, Grækenland, Italien, Malta, Polen, eller Portugal.

Belgien 
Der er fire medlemmer fra Belgien , fordelt med to fra Åbne Flamske Liberale og Demokrater – Open VLD (Hilde Vautmans og Guy Verhofstadt) og to fra Mouvement Réformateur.

Bulgarien 
Der er tre medlemmer fra Bulgarien . De kommer fra Bevægelsen for rettigheder og friheder, der fortrinsvist er et parti for det tyrkiske mindretal.

Danmark 
Der er seks medlemmer fra Danmark, fordelt med fire fra Venstre, Danmarks Liberale Parti (Linea Søgaard-Lidell, Asger Christensen , og Morten Løkkegaard (næstformand)) og et fra Radikale Venstre(Morten Helveg Petersen) en løsgænger Karen Melchior

Estland 
Der er tre medlemmer fra Estland, fordelt med to fra Det Estiske Reformparti (Andrus Ansip (fhv. statsminister) og Urmas Paet) og én fra Det Estiske Centerparti.

Finland 
Der er tre medlemmer fra Finland, fordelt med to fra Centern i Finland og én fra Svenske Folkeparti i Finland (Nils Torvalds).

Frankrig 
Ved valget i Frankrig den (25. og) 26. maj 2019 fik en regeringsvenlig fællesliste 21 mandater. (I tilfælde af Brexit vil listens mandattal blive forhøjet til 23).

Listen stillede op under navnet Renaissance (Genfødsel). Officielt var navnet Renaissance soutenue par La République en Marche, le MoDem et ses partenaires (Genfødsel støttet af Republikken i Bevægelse, Den demokratiske Bevægelse og deres partnere).

Alle 21 medlemmer har tilsluttet sig Gruppen Forny Europa. De 19 af medlemmerne har fordelt sig i fem undergrupper:

 7 medlemmer fra Liste Renaissance
 6 medlemmer fra Republikken i Bevægelse
 4 medlemmer fra Den demokratiske Bevægelse
 1 medlem fra Den radikale Bevægelse (MRSL)
 1 medlem fra Agir, det konstruktive højre

De sidste 2 medlemmer er løsgængere i forhold til partierne i Frankrig.

Holland 
Der er seks medlemmer fra Holland, fordelt med fire fra Folkepartiet for Frihed og Demokrati og to fra Demokraterne af 1966.

Irland 
Der er et medlem fra Irland. Det er Billy Kelleher fra Fianna Fáil.

Kroatien 
Der er et medlem fra Kroatien.

Letland 
Der er et medlem fra Letland.

Litauen 
Der to medlemmer fra Litauen, fordelt med et medlem fra Arbejderpartiet og et medlem fra Den Liberale Bevægelse.

Luxembourg 
Der er to medlemmer fra Luxembourg. De er fra Det Demokratiske Parti.

Rumænien 
Der er otte medlemmer fra Rumænien , fordelt med fire medlemmer fra Partiet for Frihed, Enhed og Solidaritet, tre medlemmer fra Unionen for Redning af Rumænien og et medlem fra USR-PLUS.

Slovakiet 
Der er to medlemmer fra Slovakiet . De er fra Det Progressive Slovakiske Parti.

Slovenien 
Der er to medlemmer fra Slovenien . De er fra Marjan Šarecs Liste.

Spanien 
Der er otte medlemmer fra Spanien , fordelt med syv medlemmer fra Borgerbevægelsen (Ciudadanos) og et medlem fra Det Basiske Nationalparti.

Storbritannien 
Der er 17 medlemmer fra Storbritannien , fordelt med 16 medlemmer fra Liberaldemokraterne (med de erfarne medlemmer Catherine Bearder, Phil Bennion, Chris Davies og Bill Newton Dunn) og et medlem fra det nordirske Alliance Party.

Sverige 
Der tre medlemmer fra Sverige , fordelt med to medlemmer fra Centerpartiet og et medlem fra Liberalerna.

Tjekkiet 
Der er seks medlemmer fra Tjekkiet . De er fra Ano 2011.

Tyskland 
Der er syv medlemmer fra Tyskland , fordelt med fem fra Det Frie Demokratiske Parti og to fra De Frie Vælgere.

Ungarn 
Der er to medlemmer fra Ungarn . De er fra Momentum Mozgalom.

Østrig 
Der er et medlem fra Østrig . Det er Claudia Gamon fra NEOS – Det Nye Østrig og Liberale Forum.

Se også 
 Alliancen af Liberale og Demokrater for Europa, en partialliance
 Det Europæiske Demokratiske Parti, en partialliance
 ALDE–gruppen, en tidligere gruppe i EU–Parlamentet

Noter 

Etableret i 2019
Grupper i Europa-Parlamentet
Liberale partier
Socialliberale partier